cyanic-selkie/wikianc huggingface dataset:
Hannu Salovaara
Työura, opetus- ja tutkimustyö sekä tunnustuksia
Vuonna 1990 Salovaara patentoi menetelmän kauraleseen fermentoinnista jogurttityyppisen tuotteen valmistamiseksi probioottisia bakteereja käyttäen (yhdessä Anna-Mari Kurkan kanssa). Salovaara yritti ensin saada jonkin ison elintarvikeyrityksen innostumaan keksinnöstä. Kun kiinnostusta ei ollut, hän lisensoi vuonna 1994 keksinnön Suomen yksinoikeudet pienelle Bioferme-yritykselle, joka siihen asti oli keskittynyt muun muassa hapankaaliin ja porkkanatuoremehuun. Bioferme Oy onnistui kaupallistamisessa, ja heidän Yosa-tuotteensa tulivat markkinoille vuonna 1995. Nämä olivat ensimmäisiä funktionaalisia elintarvikkeita.
Tiger Shroff
Jai Hemant ”Tiger” Shroff (s. 2. maaliskuuta 1990 Bombay, Maharashtra, Intia) on intialainen näyttelijä ja kamppailulajien taitaja. Hänet tunnetaan työstään hindinkielisissä elokuvissa. Hän on näyttelijä Jackie Shroffin ja tuottaja Ayesha Duttin poika. Shroff teki elokuvadebyyttinsä romanttisessa toimintaelokuvassa Heropanti vuonna 2014. Hänet tunnetaan parhaiten menestyneestä Baaghi-toimintaelokuvasarjasta sekä menestyneistä toimintaelokuvista Heropanti (2014) ja War (2019).
Hannu Salovaara
Työura, opetus- ja tutkimustyö sekä tunnustuksia
Yosa-tuotemerkki muodostuu kahdesta tavusta, yo ja sa. ”Yo” tulee jogurtista, koska tuote oli jogurtin kaltainen tai sitä korvaava, ja ”sa” vanhasta karjalaisesta perinneruoasta kiesa. Vuonna 1997 Yosa-tiimi sai Tasavallan presidentin Inno-Suomi-kunniamaininnan. Vuonna 2017 Fazer osti Biofermen.
Kauralle (kauran liukoiselle ravintokuidulle) hyväksyttiin vuonna 1997 Yhdysvalloissa terveysväittämä, että kaura saattaa 'vähentää sydäntaudin vaaraa'. Salovaara ymmärsi tämän merkityksen kauratuotteille ja alkoi yhdessä kollegansa Tuula Sontag-Strohmin kanssa painottaa tutkimusta entistä enemmän kauraan, ja samalla korostaa terveysväittämien merkitystä myös Euroopassa. Salovaara totesi jo vuonna 1999, että Yosa on vasta alkua – ”mahtipontisuutta kaihtamatta”. Euroopan unioni hyväksyi vuonna 2011 kauran terveysväittämät (’kauran beetaglukaani alentaa kolesterolitasoa’ ja 'tasaa verensokeria'). Nyhtökauran kehittäjät Reetta Kivelä ja Zhongqing Jiang ovat Salovaaran oppilaita. Kivelän väitöskirja käsitteli nimenomaan kauran beetaglukaanin ominaisuuksia.
Agronomiliitto valitsi professori Salovaaran vuoden vaikuttajaksi vuonna 2015.
Julkaisuja
Salovaaran vuonna 2017 (yhdessä muiden kanssa) julkaisema Leivonnan teknologia on alan suomenkielinen perusteos.
Berliinin kriisi
pienois|Berliinin muurin rakentamista 20. marraskuuta 1961, 11 päivää kriisin päättymisen jälkeen. Berliinin kriisi oli viimeinen merkittävä kylmän sodan aikainen poliittis-sotilaallinen tapahtuma Euroopassa, joka tapahtui 4. kesäkuuta – 9. marraskuuta 1961 välisenä aikana, ja mikä johtui Saksan (jaettuna silloin Länsi- ja Itä-Saksoihin) pääkaupungin Berliinin statuksesta. Neuvostoliitto loi ultimaatumin, jossa se vaati länttä vetämään sotilasjoukkonsa pois Länsi-Berliinistä. Kriisi päättyi Berliinin muurin rakentamiseen. Kriisin aikana järjestettiin Moskovassa 22. Neuvostoliiton kommunistisen puolueen kokous, johon Kiinan kommunistinen puolue osallistui viimeisen kerran.
Kriisiin liittyy läheisesti Kuuban vallankumous, keväällä tapahtunut Yhdysvaltain järjestämä Sikojenlahden maihinnousu Kuubaan ja Yhdysvaltain ohjusten sijoitus Turkkiin, mikä johti seuraavana vuonna Kuuban ohjuskriisiin Neuvostoliiton sijoitettua ohjuksiaan Kuubaan.
Suomessa Berliinin kriisiin liittyi Neuvostoliiton lähettämä nootti Suomelle sotilaallisista konsultaatioista ja siihen liittynyt noottikriisi.
Berliinin kriisin aikaan tapahtui myös Neuvostoliiton Tsar-bomba-ydinkoe, 30. lokakuuta 1961.
Chitose-luokka
Chitose-luokka oli keisarillisen Japanin laivaston kahden aluksen muodostama lentotukialusluokka. Aluksista ensimmäinen Chitose laskettiin vesille vesilentokoneiden emälaivana Kuren laivastontelakalta 1934 ja se muutettiin lentotukialukseksi 1943.
Unkind
Unkind oli vuonna 1997 perustettu suomalainen crust punk -yhtye. Se julkaisi seitsemän albumia ja neljä EP-levyä, ja lisäksi yhtyeen kappaleita on muutamilla punk-kokoelmilla. Yhtye lopetti toimintansa keväällä 2020.
EP:t
Lisäksi kaksi split-EP:tä (Police Bastardin kanssa vuonna 1999 ja Sawn Offin kanssa vuonna 2001).
Entiset jäsenet
Allu Vienola, Jani Jakonen, Janne Mannio, Joakim Bergman, Juuso Murtoniemi, Pasi Lehtinen, Perttu Glumerus, Toni Pihlaja, Ville Laiho
Anaïs Mitchell
Anaïs Mitchell (26. maaliskuuta 1981 Montpelier, Vermont, Yhdysvallat) on yhdysvaltalainen laulaja-lauluntekijä ja näytelmäkirjailija. Hän on julkaissut seitsemän albumia, ja hän sovitti näyttämölle Hadestown-albumiinsa perustuneen samannimisen musikaalin. Hadestown palkittiin vuonna 2019 parhaan musikaalin Tony-palkinnolla, ja Mitchell sai Tonyn parhaasta alkuperäismusiikista.
Nuoruus ja ensimmäiset albumit
Anaïs Mitchell syntyi vuonna 1981 Vermontissa. Hänen isänsä, joka oli kirjailija ja professori, antoi tyttärelleen nimen kirjailija Anaïs Ninin mukaan. Mitchell alkoi tehdä kappaleita high school -aikana, hän sai inspiraationsa rohkeilta naislauluntekijöiltä, kuten Ani DiFrancolta, Tori Amosilta ja Dar Williamsilta. Mitchell opiskeli kieliä ja kansainvälistä politiikkaa Middlebury Collegessa.
Mitchellin ensimmäinen albumi The Song They Sang... When Rome Fell julkaistiin vuonna 2002. Hänen toisen albuminsa Hymns for the Exiled julkaisi Waterbug Records vuonna 2004. Sen jälkeen Mitchell teki sopimuksen DiFrancon Righteous Babe Records -levy-yhtiön kanssa. Hänen ensimmäisen Righteous Babe -albumin tuotti edellisen levynkin tuottanut Michael Chorney. The Brightness ilmestyi vuonna 2007, ja seuraavana vuonna julkaistiin Rachel Riesin kanssa tehty EP Country.
Kriittisesti ylistetyt albumit ja näytelmäsovitus
Mitchellin neljäs albumi oli Hadestown, joka perustui hänen folk-oopperaversioonsa Orfeus ja Eurydike -myytistä. Konseptialbumilla oli useita vierailijoita: Mitchell oli itse Eurydike, mutta Orfeusta esitti Bon Iverin Justin Vernon ja Persefonea Ani DiFranco. Albumi oli kriitikoiden ylistämä, ja se nousi Billboardin americana/folk-listalla yhdeksänneksi.
Mitchellin albumiin perustunut Hadestown-musikaali sai Off Broadway -ensi-iltansa vuonna 2016. Sieltä se siirtyi Edmontoniin, Lontooseen ja lopulta huhtikuussa 2019 Broadwaylle. Musikaali sai peräti 14 Tony-palkintoehdokkuutta. Mitchell palkittiin parhaan alkuperäismusiikin Tonyllä, ja itse näytelmä sai parhaan musikaalin palkinnon. Musikaaliäänitys oli Billboardin independent-albumien Top 5 -listalla.
Dániel Berzsenyi
Suomennettu tuotanto
Berzsenyin runoja on Toivo Lyyn suomennoksina antologiassa Unkarin lyyra: unkarilaista lyriikkaa keskiajalta nykyaikaan (SKS 1970).
Rölli ja kaikkien aikojen salaisuus
Rölli ja kaikkien aikojen salaisuus on 16. syyskuuta 2016 ensi-iltansa saanut, järjestyksessään viides Rölli-elokuva. Elokuvan ohjasi Taavi Vartia.
Elokuvan kuvaukset alkoivat 3. kesäkuuta 2015 Espanjassa. Kuvauksia tehtiin myös Nurmijärvellä, Porkkalassa ja PowerParkin Rölli-kylässä.
Juoni
Rölli ja Juurakko-tyttö saavat kuulla ystävältään Mauno Madolta, että jossain kaukana, vuorten, metsien ja meren toisella puolella on paikka nimeltään Kaikkien Aikojen Alku. Sieltä haikarat lähtevät aina viemään pieniä vauvoja nyyteissään uusiin koteihinsa. Röllin ja Juurakon uteliaisuus herää. Heitä yhdistää heidän taustansa: Rölli on pudonnut pienessä nyytissä vanhan variksen nokasta ja päätynyt Röllikylään. Juurakko puolestaan on alun perin pudonnut haikaran nokasta täysin vieraaseen paikkaan, johon hän ei kuulunut ja jossa hänellä ei ollut ystäviä. Sattuma ajoi Röllin ja Juurakon yhteen, ja heidän syvän ystävyytensä ansiosta myös Juurakko sai kodin Röllikylästä ja tuli osaksi yhteisöä. Vaikka Juurakko rakastaa Röllikylää ja sen väkeä, hän silti haluaisi löytää juurensa. Hän uskoo, että Kaikkien Aikojen Alussa, paikassa josta haikarat tulevat, odottaisi vastaus elämän suuriin kysymyksiin. Ystävykset päättävät heittäytyä yhteiseen seikkailuun. He lähtevät matkalle kohti Kaikkien Aikojen Alkua.
Sfingolipidi
Sfingolipidit ovat eläinten solukalvoilla ja munanruskuaisessa esiintyviä lipideitä, jotka sisältävät sfingosiinia (C18H37NO2). Sfingolipideitä ovat muun muassa sfingomyeliinit, gangliosidit, serebrosidit ja keramidit.
Speak Now World Tour – Live
Speak Now World Tour – Live on yhdysvaltalaisen laulaja Taylor Swiftin live-albumi ja videojulkaisu vuodelta 2011. Se on Swiftin ensimmäinen live-albumi.
Taustaa
Julkaisu sisältää videoita ja live-nauhoituksia Swiftin Speak Now World Tour -kiertueen keikoilta vuodelta 2011. Swift esitti kiertueella kaikki albuminsa Speak Now kappaleet, muutamia vanhempia kappaleita ja cover-versioita muiden artistien kappaleista. Kappaleet ovat tyyliltään country-, pop- ja pop rock -musiikkia.
Videojulkaisussa oli mukana sekä CD että DVD tai Blu-ray. CD ja video sisältävät osin eri kappaleet. CD:llä olevat äänitykset on julkaistu myös latauksina ja myöhemmin streaming-palveluissa.
Yhdysvalloissa on julkaistiin vain Target-liikkeissä tarjolla ollut painos, jossa oli lisää materiaalia. Brasiliassa julkaistussa painoksessa on mukana Swiftin ja laulaja Paula Fernandesin duetto.
Kilta (ainejärjestö)
thumb|250px|Kiltojen tärkeänä tehtävänä on uusien opiskelijoiden integroiminen ylioppilaselämään. Kuvassa tamperelaisia fukseja vappuna 2007. Kilta on yleinen nimitys teekkarien ainejärjestölle. Ensimmäinen kilta, Kemistikilta, perustettiin vuonna 1891 silloisen Polyteknillisen opiston eli tulevan Teknillisen korkeakoulun yhteyteen. Muita yli 100 vuotta vanhoja kiltoja ovat Maanmittarikilta (1901), Arkkitehtikilta (1908), Rakennusinsinöörikilta (1913), Koneinsinöörikilta (1915) ja Sähköinsinöörikilta (1921).
Reino Mikkonen
Reino Ilmari Mikkonen oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana.
Kilta (ainejärjestö)
Killoilla on suuri merkitys paikallisen teekkarikulttuurin edistämisessä ja ylläpitämisessä. Ne huolehtivat fuksien eli uusien opiskelijoiden tutoroinnista sekä toimivat koulutusohjelmansa opiskelijoiden yhdyssiteenä. Käytännössä killat järjestävät jäsenilleen toimintaa ja erilaisia tapahtumia, kuten illanviettoja, saunailtoja, sitsejä, vuosijuhlia sekä ekskursioita.
Reino Mikkonen
Perhetausta ja koulutus
Mikkosen vanhemmat olivat postinkantaja Fritiof Mikkonen ja Hilma Oksanen. Hänet vihittiin avioliittoon vuonna 1919 Anna Eufrosyyne Siron kanssa. Mikkonen kävi kuusi luokkaa Jyväskylän lyseota ja yhden lukukauden Tampereen teknillistä opistoa.
Kilta (ainejärjestö)
Kiltojen toiminta on paikallistasolla melko samanlaista, mutta valtakunnallisesti vaihtelu on suurta. Saman alan kiltojen yhteistyö on kuitenkin merkittävää. Tunnetuimpia lienevät koneteekkareiden Kirkastusjuhlat, sähköteekkareiden Sähköpäivät, tietoteekkareiden Titeenien taistot, kemianopiskelijoiden Kemiat Kohtaa bioteekkareiden RekomBIOnaatio sekä fysiikanopiskelijoiden Fysikerfest.
Reino Mikkonen
Jääkärikausi
thumb|300px|Jääkäripataljoona 27:n pioneerikomppania. Mikkonen liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 29. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamalta paluun jälkeen Mikkonen kävi Libaussa vuonna 1917 järjestetyt moottorivene- ja rautatienrakennuskurssit. Pataljoonasta hänet komennettiin joulukuussa 1917 Saarenmaalle ja Hiidenmaalle.
Kilta (ainejärjestö)
Killan jäsenen tunnusmerkkinä on haalarit, joiden väri määräytyy killan mukaan. Paikkakunnittain haalarien värit ovat kiltakohtaisia. Vaikka joillakin eri paikkakuntien saman alan killoilla on samanväriset haalarit, ei valtakunnallista värisäännöstöä kuitenkaan ole.
Reino Mikkonen
Suomen sisällissota
Mikkonen astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 2. Jääkärirykmentin 12. jääkäripataljoonan 2. komppaniaan. Hän otti osaa sisällissodan taisteluihin Kalevankankaalla, missä hän haavoittui taistelussa 28. maaliskuuta 1918. Haavoistaan parannuttuaan hän palasi 12. huhtikuuta 1918 ja sijoitettiin tällä kertaa joukkueenjohtajaksi pataljoonan 3. komppaniaan ja osallistui sen mukana taisteluihin Kauksamolla, Kivennavalla ja Raivolassa sekä Inon saartoon.
Östen Elfving (nuorempi)
Elfving suoritti ylemmän oikeustutkinnon 1939 ja sai varatuomarin arvon 1942.
Reino Mikkonen
Sisällissodan jälkeinen aika
Mikkonen siirrettiin sisällissodan jälkeen 13. heinäkuuta 1918 alkaen joukkueenjohtajaksi Pioneerikoulutuspataljoonan 3. komppaniaan. Armeijasta hän erosi 28. joulukuuta 1918 ja siirtyi suojeluskuntajärjestön palvelukseen. Suojeluskuntajärjestön palveluksessa hän toimi 28. helmikuuta - 31. lokakuuta 1919 välisen ajan paikallispäällikkönä Pieksämäen suojeluskunnassa, josta hänet siirrettiin 27. tammikuuta 1920 paikallispäälliköksi Nastolan suojeluskuntaan, missä hän palveli 15. elokuuta 1920 saakka. Nastolan suojeluskunnan paikallispäällikkönä hän toimi 15. elokuuta 1920 - 1. syyskuuta 1922 välisen ajan. Myöhemmin Mikkonen työskenteli liikemiehenä, mutta astui uudelleen Hollolan suojeluskunnan palvelukseen paikallispäälliköksi 1. helmikuuta 1926. Toistamiseen hän erosi suojeluskunnasta 1. huhtikuuta 1928 ja työskenteli sen jälkeen liikealalla.
Kilta (ainejärjestö)
Kiltahuone on killan jäsenille tarkoitettu taukohuone, jossa voi esimerkiksi opiskella, rentoutua tai pitää kokouksia. Osa killoista omistaa jopa kokonaisen talon, kuten Oulun Arkkitehtikilta.
Reino Mikkonen
Talvi- ja jatkosota
Mikkonen osallistui talvisotaan apulaisintendenttinä ja rahastonhoitajana Kenttätäydennysprikaatissa. Välirauhan aikana hän toimi 14. Divisioonan esikunnassa rahastonhoitaja ja 14. Prikaatin I pataljoonan talousupseerina. Myöhemmin hän toimi myös talousupseerina prikaatin III pataljoonassa, josta hän palasi takaisin I pataljoonaan ennen jatkosodan puhkeamista. Jatkosodan puhjettua hän toimi aluksi I pataljoonan talousupseerina, kunnes hänet siirrettiin talousupseeriksi Jalkaväenkoulutuskeskus 4:ään. Vuonna 1942 hänet siirrettiin Kotijoukkojen esikuntaan tarkastajaksi intendenttiosastolle. Vuonna 1943 hänet siirrettiin talouspäälliköksi Asevarikko l:een, missä hän palvelikin sodan loppuun saakka, jolloin hän erosi vakinaisesta palveluksesta. Sotien jälkeen Mikkonen pidätettiin epäiltynä niin sanottuun asekätkentään. Hänet haudattiin Jyväskylän pitäjän hautausmaahan.
Östen Elfving (nuorempi)
Elfvingin isä oli maatalouspoliitikko, asutushallituksen ylijohtaja Östen Elfving.
Kilta (ainejärjestö)
Oulun yliopistossa nimitystä kilta käyttävät myös eräät muidenkin kuin teekkarien ainejärjestöt.
Satamakatu (Tampere)
Kadun nykyinen nimi Satamakatu on ollut kaupungin asemakaavassa vuodesta 1886 lähtien. Aikaisemmin kadusta on käytetty nimiä Rantakatu, Eteläinen rantakatu ja Pyynikinkatu.
Rakennuksia
Satamakadulla sijaitsee useita merkittäviä, tunnettujen suunnittelijoiden piirtämiä taloja.
Aritmeettis-looginen yksikkö
Aritmeettis-looginen yksikkö (, ALU) on digitaalipiiri suorittimessa, joka suorittaa aritmeettisia ja loogisia toimintoja. Keskeinen osa ALU:ssa on summain, jota käytetään väliaikaisena tallennuspaikkana monille toiminnoille. ALU sisältää myös useita rekistereitä, jotka ovat ohjelmoijan käsiteltävissä.
Jyrki Pietilä
Hannu Jyrki Pietilä (3. maaliskuuta 1949 Tampere – 16. lokakuuta 2015 Tampere) oli suomalainen filosofian tohtori, yhteiskuntatieteiden lisensiaatti, toimittaja, tutkija sekä viestintäalan yrittäjä ja kouluttaja.
Aritmeettis-looginen yksikkö
Tyypillinen ALU käyttää binäärijärjestelmän kokonaisluvuilla, vaikka myös desimaalijärjestelmällä toimivia on tehty. Tämä eroaa matematiikkaprosessorista, joka toimii liukuluvuilla. ALU on keskeinen osa suorittimessa ja suoritin voi sisältää useita ALU-yksiköitä.
Jyrki Pietilä
Pietilä pääsi ylioppilaaksi 1968 Tampereen lyseosta. Hän valmistui Helsingin yliopistosta filosofian kandidaatiksi 1975 pääaineenaan teoreettinen filosofia sekä Tampereen yliopistosta yhteiskuntatieteiden lisensiaatiksi 1980 pääaineenaan tiedotusoppi. Hän väitteli tohtoriksi Jyväskylän yliopistossa 2008, journalistiikkaa käsitelleen väitöskirjan nimenä oli ''Kirjoitus, juttu, tekstielementti. Suomalainen sanomalehtijournalismi juttutyyppien kehityksen valossa printtimedian vuosina 1771–2000''.
Aritmeettis-looginen yksikkö
Pelkän ALU-yksikön sisältävän piirin kehitti Lee Boysel Fairchild Semiconductorilla vuonna 1968.
Jyrki Pietilä
Pietilä työskenteli toimittajana, tiedottajana, ja hän oli myös lehtityön lehtorina Tampereen yliopistossa. Vuodesta 1990 alkaen Pietilä toimi viestintäkouluttajana, vapaana tutkijana ja kirjoittajana sekä viestintäalan yrittäjänä, jolla on Tampereella Moniviestintä Oy -niminen yritys.
Aritmeettis-looginen yksikkö
Varhainen ja tunnetuin yhdelle mikropiirille toteutettu ALU on 74181. Kun logiikkaporttien tiheys saavutti riittävän pisteen kokonaisen aritmetiikkayksikön toteuttaminen yhdelle piirille tuli mahdolliseksi. 74181 tarjosi 32 toimintoa kahdella 4-bittisellä muuttujalla. 74181 oli mahdollista yhdistää toiseen suuremman sanaleveyden saamiseksi (bit-slice). Myöhemmin tuli mahdolliseksi kahden 16-bittisen muuttujan kertominen, joka vaati noin.
Dak Prescott
Rayne Dakota "Dak" Prescott (s. 29. heinäkuuta 1993 Sulphur) on yhdysvaltalainen amerikkalaisen jalkapallon pelaaja. Prescottin pelipaikka on pelinrakentaja. Prescott on edustanut koko ammattilaisuransa Dallas Cowboysia, joka varasi hänet vuoden 2016 varaustilaisuuden 135. pelaajana.
Collegeura
Prescott edusti Mississippin osavaltionyliopistoa vuosina 2012–2016. Ensimmäisenä vuotenaan hän pelasi Tyler Russellin varamiehenä. Hän pelasi kauden aikana 12 ottelussa syöttäen niissä neljä touchdownia. Hän myös juoksi itse neljä maalia. Myös toisena vuotenaan Prescott aloitti Russellin varamiehenä, mutta nousi aloittavaksi pelinrakentajaksi Russellin loukkaannuttua. Hän pelasi kauden aikana 11 ottelua syöttäen niissä kymmenen touchdownia ja seitsemän syötönkatkoa. Hän myös juoksi itse 13 maalia. Vuonna 2014 hän oli joukkueensa aloittava pelinrakentaja. Hän johdatti joukkueensa Orange Bowliin. Kauden aikana hän pelasi 13 ottelua, joissa heitti 3 449 jaardia, 27 touchdownia ja 11 syötönkatkoa. Hän myös juoksi 14 touchdownia. Hän rikkoi kauden aikana monia koulun ennätyksiä. Viimeisenä vuotenaan hän pelasi 13 ottelua syöttäen niissä 29 touchdownia, heittäen 3 793 jaardia ja viisi syötönkatkoa. Hän teki kymmenen juoksumaalia. Hän rikkoi jälleen samalla monia koulunsa ennätyksiä.
NFL
Prescott varattiin vuoden 2016 varaustilaisuuden 135. pelaajana neljännellä kierroksella. Hänet varasi Dallas Cowboys. Hän solmi Cowboysin kanssa neljän vuoden tulokassopimuksen, jonka arvo oli noin 2,7 miljoonaa dollaria. Ennen kauden aloitusta Cowboysin aloittava pelinrakentaja Tony Romo loukkaantui, jolloin Prescott aloitti kauden aloittavana pelinrakentaja. Prescott pelasi lopulta kauden jokaisessa ottelussa heittäen 3 667 jaardia, 23 touchdownia ja neljä syötönkatkoa. Hän teki myös kuusi juoksumaalia. Cowboys voitti National Football Conferencen, mutta pudotuspelien toisella kierroksella Cowboys hävisi Green Bay Packersille 34–31. Prescott heitti tuossa ottelussa 302 jaardia ja kolme touchdownia, mutta heitti ottelussa myös yhden syötönkatkon. Prescott valittiin kauden päätteeksi vuoden tulokkaaksi ja tulokashyökkääjäksi. Hänet valittiin myös Pro Bowliin.
Kaudella 2017 hän pelasi jokaisessa 16 runkosarjan ottelussa. Hän syötti 22 touchdownia, 13 syötönkatkoa ja yhteensä 3 324 jaardia. Hän teki myös itse kuusi juoksumaalia. Cowboys ei kuitenkaan päässyt pudotuspeleihin.
Kaudella 2018 Prescott johdatti Cowboysin jälleen pudotuspeleihin pelaten kaikissa 16 runkosarjan ottelussa. Hän hetti 3 885 jaardia, 22 touchdownia ja 8 syötönkatkoa. Hän teki myös kuusi juoksumaalia. Pudotuspeleissä Cowboys voitti villikortti-kierroksella Seattle Seahawksin 24–22. Prescott heitti ottelussa yhden maalin, juoksi yhden maalin ja teki yhteensä 226 syöttöjaardia. Toisella kierroksella Los Angeles Rams pudotti Cowboysin jatkosta 30–22. Prescott teki myös tässä ottelussa yhden juoksumaalin ja heitti yhden touchdownin. Hänet valittiin toistamiseen Pro Bowliin.
Kaudella 2019 Prescott pelasi jälleen kaikki 16 ottelua runkosarjassa. Cowboys ei päässyt pudotuspeleihin. Prescott heitti kauden aikana 4 902 jaardia, 30 touchdownia ja 11 syötönkatkoa. Hän myös juoksi itse kolme maalia.
Tilastot
thumb|right|250px|Prescott vuonna 2016
Rimi
thumb|Rimin myymälä [[Bergenissä vuonna 2007.]]
Rimi oli norjalainen, Stein Erik Hagenin vuonna 1977 perustama päivittäistavarakauppaketju. Aluksi ketjun nimi oli Rimi 500, mikä johtui ketjun 500 tuotteen valikoimasta, jota on myöhemmin laajennettu. Rimin toimintaperiaatteena oli myydä suosituimpia peruselintarvikkeita pysyvästi halvoilla hinnoilla. Vuonna 2004 Hagen myi ketjun ruotsalaiselle ICA-ketjulle, joka alkoi vuodesta 2005 alkaen käyttää Rimi-sanaa Rimi Baltic -ketjun myymälöissä Virossa, Latviassa ja Liettuassa. ICA pyöritti edelleen Norjassa kauppoja Rimi-nimellä vuoteen 2015 asti, jolloin se myi loppuvuosinaan tappiota tehneet Rimit ja muut Norjan ruokakaupat Coop Norgelle.
Rimi Suomessa
Keskon tytäryhtiö Ruokakesko pyöritti vuosina 1994–2003 Rimi-kauppoja Suomessa. Rimit olivat myyntipinta-alaltaan noin 250–400 neliömetrin laajuisia lähikauppoja, jotka sijoittuivat lähinnä kaupunkien lähiöihin. Kaupat keskittyivät tuotevalikoimassaan suosituimpiin ja hintakilpailukyvyltään parhaisiin tuotemerkkeihin. Ketjun logo poikkesi muiden K-ruokakauppojen logoista. Kuten kaikissa muissakin K-ruokakaupoissa, myös Rimissä liiketoiminnasta vastasi itsenäinen K-kauppias.
Vuodesta 2003 alkaen Rimit ja K-lähikaupat muutettiin K-marketeiksi, K-pikkoloiksi ja K-extroiksi  ; nykyisin kyseisistä ketjuista on jäljellä vain K-Market.
Keitai
Keitai (450–531) oli perinteisen japanilaisen tiedon mukaisesti Japanin 26. keisari. Hänen valtakautensa on arveltu alkaneen vuonna 507 ja päättyneen vuonna 531. Hänen pojistaan Ankan, Senka ja Kinmei toimivat myös Japanin keisareina.
Taustaa
Nihonshokin mukaan Keitai syntyi vuonna 450 ja kuoli 531, jolloin hänen vanhin poikansa, Ankan peri vallan. Hänet tunnettiin aikanaan nimillä Ōdo no Kimi (男大迹王) ja Hikofuto no Mikoto (彦太尊). Eräiden lähteiden mukaan hän toimi aiemmin myös Koshin provinssin kuninkaana.
Bangladesh kesäolympialaisissa 2016
Bangladesh osallistui Rio de Janeiron kesäolympialaisiin vuonna 2016. Sitä edusti seitsemän urheilijaa viidessä lajissa. Joukkueen lipunkantajana avajaisissa toimi golfaaja Siddikur Rahman ja päättäjäisissä puolestaan jousiampuja Shamoli Ray. Bangladesh ei voittanut yhtään mitalia.
Ammunta
Ainoa ampuja oli Abdullah Hel Baki, joka kilpaili 10 metrin ilmakiväärissä. Hän sai karsinnoissa tuloksen 621,2, mikä riitti 25. sijaan.
Jousiammunta
Bangladeshista osallistui yksi jousiampuja, kun Shamoli Ray kilpaili naisten yksilökilpailussa. Ray sai sijoitusammunnoissa tuloksen 600, joka oli 53. paras tulos. Esnimmäisellä kierroksella Ray hävisi meksikolaiselle Gabriela Bayardo 6–0. Rayn sijoitus kilpailussa oli 33.
Uinti
Uinnissa Bangladeshilla oli kahden urheilijan edustus. Mahfizur Rahman Sagor kilpaili miesten 50 metrin vapaauinnissa. Hän ui alkuerissään ennätyksensä 23,92, joka ei riittänyt jatkoon. Rahmanin lopullinen sijoitus oli 54. Sonia Aktar kilpaili naisten 50 metrin vapaauinnissa. Hän oli alkuerien 69. ajalla 29,99. Aika oli hänen uusi ennätys.
Yleisurheilu
Bangladeshilla oli edustaja kummankin sukupuolen 100 metrin juoksussa. Miehissä Masbah Ahmmed juoksi alkuerissä ajan 11,34, joka ei riittänyt jatkoon. Naisissa Shirin Akter juoksi alkuerissä ajan 12,99, joka ei riittänyt jatkoon.
August Moberg
August Moberg oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan koulutusaliupseerina.
Perhe ja koulutus
Mobergin äiti oli Johanna Moberg. Hänet vihittiin avioliittoon vuonna 1931 Signe Vantusen kanssa. Moberg kävi kansakoulun ja suoritti yksityisesti viidennen luokan Maarianhaminan ruotsalaisessa yhteislyseossa vuonna 1921. Moberg suoritti jääkärialipäällystölle järjestetyn aktiiviupseerikurssin Kadettikoulussa vuonna 1921 ja upseerien pioneerikurssin Haminassa vuonna 1921 sekä sotilaspedagogisen kurssin vuonna 1925. Taktiikan soveltamiskurssin Suojeluskuntain päällystökoulussa hän suoritti vuonna 1928 ja suojeluskuntajärjestön komentajakurssin vuonna 1935.
Suomen sisällissota
Moberg astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan koulutusaliupseeriksi 2. Jääkärirykmentin 12. jääkäripataljoonan 3. komppaniaan, josta hänet komennettiin 23. maaliskuuta 1918 koulutusaliupseeriksi Päämajan sotavänrikkikouluun. Sotavänrikkikoulusta hän palasi takaisin yksikköönsä 25. huhtikuuta 1918 ja osallistui sen jälkeen Inon saartoon.
Sisällissodan jälkeinen aika
Moberg palveli sisällissodan jälkeen joukkueenjohtajana 2. Jääkärirykmentin 9. komppaniassa, josta hänet siirrettiin 17. heinäkuuta 1918 alkaen Pioneerikoulutuspataljoonaan, josta hänet siirrettiin 1. maaliskuuta 1919 Porin rykmenttiin ja edelleen 15. kesäkuuta 1921 Uudenmaan rykmenttiin. Uudenmaan rykmentissä hän toimi aluksi joukkueenjohtajana eri komppanioissa, kunnes sai nimityksen päälliköksi 15. marraskuuta 1924 alkaen Uudenmaan rykmentin 7. komppaniaan, josta hänet siirrettiin 19. syyskuuta 1925 alkaen niin ikään päälliköksi 3. konekiväärikomppaniaan. Armeijasta Moberg siirrettiin 7. syyskuuta 1927 suojeluskuntajärjestöön ja määrättiin Uudenmaan eteläisen suojeluskuntapiirin IV alueen ja 1. heinäkuuta 1928 alkaen IX alueen päälliköksi.
Ileana Ros-Lehtinen
Ileana Ros-Lehtinen (s. Ileana Carmen Ros y Adato, 15. heinäkuuta 1952 Havana, Kuuba) on yhdysvaltalainen republikaanisen puolueen poliitikko. Hän syntyi Havannassa, Kuubassa, Enrique Rosin ja Amanda Adaton tyttärenä. Hänen perheensä pakeni Kuubasta Yhdysvaltoihin Ros-Lehtisen ollessa 8-vuotias. Opintonsa hän suoritti Floridan osavaltiossa, jonka edustajainhuoneen jäsenenä hän istui vuosina 1982–1986.
Osavaltionkongressin alahuoneen jälkeen Ros-Lehtinen istui vielä vuosina 1986-89 Floridan osavaltionsenaatissa ennen pääsyään Yhdysvaltain edustajainhuoneeseen, jonka jäsenenä hän oli vuosina 1989-2019 Floridan 18. vaalipiiristä. Republikaanien vuoden 2010 vaalivoiton jälkeen Ros-Lehtisestä tuli kongressin ulkopoliittisen komitean puheenjohtaja. Ros-Lehtinen ei pyrkinyt enää vuoden 2018 vaaleissa jatkokaudelle.
Ros-Lehtisen puoliso Dexter Lehtinen on lakimies ja poliitikko. Parilla on kaksi yhteistä lasta: Rodrigo (syntyjään Amanda Michelle, s. 1986) ja Patricia Marie (s. 1988).
Lê-dynastia
Lê Thái Tổn kuoli oltuaan kuninkaana vain viisi vuotta. Hänen pojanpoikansa Lê Thánh Tông hallitsi melkein neljä vuosikymmentä 1400-luvun loppupuolella, ja kansakunta kukoisti. Lê Thánh Tông uusi lainsäädännön, maanviljelyä kehitettiin, kansakunnan hyviä käytöstapoja ja moraalia korostettiin. Myös valtakunta laajeni Laosia vastaan tehdylla sotaretkellä. Vuonna 1471 keisarin johdolla hyökättiin Champa-valtakuntaan ja keskinen Vietnam valloitettiin. Champan tuhoamisen jälkeen Vietnam pääsi käsiksi vuoristoalueiden tuotteisiin kuten mausteisiin, norsunluuhun ja jalopuihin, joilla oli kysyntää ulkomailla. Lê Thánh Tông keskittyi verottamaan kauppaa ja saattoi siten keventää talonpoikien verotusta. Valloitettujen alueiden paikallisia päälliköitä käytettiin alueviranomaisina. Lê Thánh Tôngista tulikin erittän suosittu kuningas.
Lê Thánh Tông kuoli vuonna 1497. 1500-luvulla Lê-dynastian keisarit hallitsivat huonommalla menestyksellä, ja maa jakaantui yli kahdeksi sadaksi vuodeksi sisällissotaan ja vallantaisteluihin eri perheiden välillä. Tänä aikana Lê-dynastian keisarit olivat vain nimellisiä hallitsijoita sotapäälliköiden todellisuudessa hallitessa maata. Mạc-dynastia oli vallassa 1527–1533, ja osassa maata aina vuoteen 1592 asti. Muodollinenkin valta Lê-dynastialta vietiin Vietnamin sisällissodassa vuosina 1772–1802, kun Tây Sơn -dynastia nousi valtaan.
Estadio de Anoeta
Estadio Municipal de Anoeta on urheilustadion Donostia-San Sebastiánissa Espanjassa.
Anoetan stadionia käytetään pääasiassa jalkapallo-otteluihin, ja se toimii Real Sociedadin kotistadionina. Myös ranskalaiset rugbyseurat Biarritz Olympique ja Aviron Bayonnais ovat pelanneet sillä ajoittain otteluitaan. Stadionilla on järjestetty myös konsertteja.
Anoetan rakennustyöt alkoivat vuonna 1990, ja sen kustannukset olivat 21 miljoonaa euroa. Stadion avattiin 29. heinäkuuta 1993 yleisurheilun nuorten EM-kilpailuilla. Ensimmäinen jalkapallo-ottelu pelattiin 13. elokuuta 1993 Real Sociedadin ja Real Madridin välillä. Valmistuessaan stadionilla oli noin 29 000 katsojapaikkaa. Vuonna 1998 päätykatsomoja laajennettiin, minkä myötä kapasiteetti kasvoi nykyiseen 32 076:een.
Anoeta on osa laajempaa samannimistä urheilualuetta, jolla sijaitsee myös toinen pienempi stadion, jäähalli, kaksi monitoimihallia, kaksi frontónia eli pelotakenttää ja velodromi. Aluetta hallinnoi Donostia-San Sebastiánin kunnan omistama yhtiö Anoeta Kiroldegia S.A.
Matkalaulu
Matkalaulu on PMMP-yhtyeen 20. syyskuuta 2013 julkaistu kokoelma-albumi, joka sisältää uusia versioita yhtyeen kappaleista. Matkalaulu oli ensimmäisellä listaviikollaan Suomen virallisen albumilistan sijalla kolme, joka on myös sen paras sijoitus.
Inedia
thumb|270px|Daniele Crespin maalaus Charles Borromeo paastoaa.
Inedia on epätodellinen kyky elää ilman minkäänlaista ravintoa tai edes juomaa pidemmän aikaa kuin lääketieteen mukaan on mahdollista. Sanaa käytettiin ensimmäiseksi katolisen kirkon piirissä elämäntavasta, jossa eletään pitkiä aikoja vailla ruokaa ja juomaa lukuun ottamatta ehtoollista.
Breatharianismi on inediaa, jossa paastoava henkilö uskoo elävänsä pranan avulla. Prana on hindulaisuudessa elämänvoima. Inedistit saattavat uskoa saavansa sitä esimerkiksi auringonvalosta.
Inediaa ei ole todistettu tieteellisesti. Normaalisti kehon energia tuotetaan hiilihydraateista, rasvasta ja proteiineista. Näiden aineiden puutteessa keho käyttää glykogeeniä, kehon rasvaa ja lihaksia. Inedistit väittävät, ettei heidän kehonsa kuluta ollenkaan näitä aineita inediajakson aikana. Lääketieteen mukaan nämä aineet ovat kuitenkin ainoat energianlähteet keholle.
Jasmuheen
Jasmuheen (s. 1957, aik. Ellen Greve) on australialainen eniten 1990-luvulla vaikuttanut breatharianisti. Hän väittää selviänsä vain kupillisella teetä päivässä, ja saavansa tarpeellisen ravinnon ilmasta. Jasmuheen väittää DNA:nsa pituuden kuusinkertaistuneen, jotta se absorboisi enemmän happea. Hän ei kuitenkaan suostunut verikokeeseen, vaikka hän olisi saanut palkkioksi suostumisesta 30 000 dollaria.
Vuonna 1999 Jasmuheen suostui australialaisen televisio-ohjelman 60 minutes kokeeseen. Kokeen tavoitteeksi asetettiin viikko ilman ruokaa. Jasmuheen epäonnistui kuitenkin kokeessa. Jo 48 tunnin jälkeen hänen verenpaineensa oli koholla ja hän kärsi nestehukasta. Jasmuheen väitti kaupungin saastuneen ilman vaikeuttavan ravinnon saantia, joten hänet siirrettiin kolmantena päivänä vuoristossa sijaitsevaan parantolaan. Koe keskeytettiin neljäntenä päivänä terveydellisistä syistä. Tuolloin Jasmuheenin pulssi oli yli kaksinkertaistunut ja hän oli menettänyt painostaan yli kuusi kilogrammaa.
Wiley Brooks
Wiley Brooks on Breatharian Institute of American perustaja. Hän väittää kykenevänsä inediaan, koska hän välttelee “ihmis-, ruoka-, sähkö- ja ilmansaasteita”. Brooksin instituutti saattaa veloittaa inediassa opastamisesta jopa miljoona dollaria.
Brooksin nähtiin käyvän ruokakaupassa 1983. Brooksin mukaan hän keskeyttää välillä ineedisen jakson syömällä roskaruokaa, koska se lisää tasapainoa. Brooksin mukaan McDonald'sin juustohampurilaisessa on erityinen ominaistaajuus (base frequency), ja siksi hän kertoo sen olevan hyvä keskeyttämisruoka.
Nettisivuillan Brooks kehottaa seuraajiaan noudattamaan roskaruoalla keskeyttämiseen perustuvaa ruokavaliotaan ja meditoimaan maagisten viisiulotteisten sanojen avulla. Sanoja on viisi, ja ne löytyvät Brooksin nettisivuilta. Sanojen oikeaa ääntämistapaa varten seuraajan tulee soittaman Brooksin viisiulotteiseen puhelimeen.
Brooks selittää myös nettisivuillaan, että naudat ovat viidennestä ulottavuudesta, ellei korkeammastakin. Hän väittää myös naudanlihasta valmistettujen tuotteiden olevan viidennestä ulottuvuudesta. Naudat auttavat hänen mukaansa kolmiulotteisen ruoan muuttamisessa viisiulotteiseksi.
Hira Ratan Manek
Hira Ratan Manek (s. 12. syyskuuta 1937) väittää eläneensä 18. kesäkuuta 1995 lähtien pelkällä vedellä, teellä, kahvilla ja piimällä. Manek kertoo saavansa energiaa auringonvalosta. Hän mainitsee inspiraation lähteikseen intiaanit, jainalaisuuden Tirthankara Mahaviran sekä muinaiset egyptiläiset ja kreikkalaiset.
Nettisivuillaan Manek kertoo kolmen paaston tapahtuneen tutkijan ja lääkäreiden ympärivuorokautisessa valvonnassa. Vuosina 1995–96 Manek paastosi 211 päivää menettäen painostaan 41 kg. Toisen kerran hän paastosi 411 päivää vuosina 2000–01. Tuolloin hän väittää menettäneensä painostaan vain 19 kg. Manekin tutkimusryhmään kuului 21 tutkijaa ja lääkäriä. Tutkimusryhmää johtivat Sudhir Shah and K. K. Shah. K. K. Shah on jainalaisten lääkäriliiton puheenjohtaja. Tutkimusryhmän loppuraportin mukaan Manek kiipesi 4.4.2001, paastonsa 401. päivänä, Shatrunjay-vuorelle yhdessä 500 muun ihmisen kanssa. Mikään muu tutkimusryhmä ei ole hyväksynyt Manekin ryhmän loppuraporttia. Kolmannen valvotun paaston Manek kertoo tapahtuneen Thomas Jeffersonin yliopiston ja Pennsylvanian yliopiston kahden lääkärin valvonnassa. Toisen lääkärin mukaan Manekista otettiin vain aivokuvia, eikä mitään paastoa tapahtunutkaan.
Prahlad Jani
Prahlad Jani (usein myös Mataji) on intialainen 81-vuotias sadhu, joka väittää eläneensä ruoatta jo 70 vuotta. Väitteitä tutkittiin Sterling Hospitalissa Ahmedabadissa Intiassa kahteen otteeseen vuosina 2003 ja 2010. Tutkimusryhmän loppuraportin mukaan Prahlad Jani selvityi molemmilla kerroilla kaksi viikkoa juomatta, syömättä, virtsaamatta ja ulostamatta, ilman tarvetta dialyysille. Prahlad Jani sai ottaa päivittäin kylvyn. Tutkimusryhmä kertoo punninneensa veden määrän ennen ja jälkeen kylvyn, ja havainneensa, ettei veden paino muuttunut. Indian Rationalist Association -järjestön johtajan Sanal Edamarukun mukaan kameravalvonta oli puuttellista esimerkiksi silloin, kun Prahlad Jani vietiin ulos auringonottoa varten. Edamaruku ei saanut lupaa tutkia kokeen luotettavuutta.
Roomalais-katolilaisia inedistejä
Seuraavat inedistit ovat jo kuolleet.
Baltacı Mehmet pašša
Pakçemüezzin Baltacı Mehmed pašša (n. 1660 Osmancık – 1712 Limnos) oli Osmanien valtakunnan suurvisiiri vuosina 1704–1706 ja uudelleen 1710–1711. Molemmat suurvisiirikaudet tapahtuivat sulttaani Ahmed III:n aikana.
Baltacı Mehmet pašša jäi historiankirjoihin ennen kaikkea voitokkaana Prutin sotaretken komentajana. Vaikka hänen joukkonsa voittivat keisari Pietari Suuren armeijan, seuranneissa neuvotteluissa hänen katsottiin tyytyneen liian maltilliseen rauhansopimukseen. Tämän vuoksi hänen voittoonsa ei oltu tyytyväisiä ja hänet siirrettiin vankeuden kautta maanpakoon Limnoksen saarelle.
Ura
Baltacı Mehmet pašša esiteltiin hoville sukulaisten avulla. Tuolloin Osmanien valtakuntaa hallitsi sulttaani Mustafa II. Mehmetistä tuli alkuun yksi palatsin kirvesteräisiä hilpareita kantavista vartijoista, joita kutsuttiin nimellä baltaci, kirvesmies. Kauniin äänensä vuoksi hänestä tehtiin pian muezzin ja hänelle annettiin lisänimeksi arvokkuutta osoittava Halife. Palatsissa työskennellessään Baltacı Mehmet loi hyvät suhteet prinssi Ahmediin. Vuonna 1703 prinssistä tuli uusi sulttaani Ahmed III. Tällä oli välitön vaikutus Baltacı Mehmetin uraan ja hänestä tuli mir akhür. Lisäksi uusi sulttaani antoi hänelle vaimoksi yhden rakkaimmista jalkavaimoistaan, joka miellytti Baltacia kovasti. Sarai oli myös neuvokas ja juonittelutaitoinen, ja avusti Baltacı Mehmetin etenemistä arvoasteikossa.
Marraskuussa 1704 Baltacı Mehmet sai Kapudan paššan arvon, joka tarkoitti osmanien laivaston amiraalia. Saman vuoden joulukuussa hänestä tuli valtakunnan toiseksi tärkein mies, suurvisiiri, Kalaylıkoz Hacı Ahmed paššan tilalle. Hacı Ahmed pašša oli ollut hänen vartijakollegansa aiemmin. Tästä virasta Mehmet pašša kuitenkin erotettiin 3. toukokuuta 1706 ja komennettiin Khiosin saarelle Turkin länsirannikolle. Tähän on sanottu olleen syynä hänen pätemättömyytensä sekä Baltacı Mehmetin ja hänen vaimonsa juonikkuus, jolla on selitetty myös se, että hän saattoi myöhemmin palata virkaansa. Ystäviensä tuella Baltacı Mehmet sai uuden nimityksen Erzurumin kuvernööriksi ja tammikuussa 1709 Mehmet pašša siirtyi Aleppon kuvernööriksi. Hänet nimitettiin 18. elokuuta 1710 uudelleen suurvisiiriksi Köprülü Numan paššan epäonnistuttua vakauttamaan oloja kuten häneltä oli odotettu.
Prutin sotaretki
thumb|340px|Kartta Prutin sotaretkestä
Noihin aikoihin Osmanien vieraana piileskellyt Ruotsin kuningas Kaarle XII, joka oli paennut hävittyään Pultavan taistelun, suostutteli Ahmed III:n julistamaan sodan Venäjälle. Sulttaani noudatti kuninkaan toivetta marraskuussa 1710.
Valmistelut aloitettiin sodanjulistuksen myötä ja maaliskuussa Konstantinopolissa järjestetyn paraatin jälkeen Mehmet paššan ja janitsaaripäällikön Aga Yusuf paššan joukot lähtivät liikkeelle, viimeistään heti huhtikuun alussa, kun janitsaarit olivat saaneet palkkansa. Edirnessä pidetyn tauon jälkeen joukot jatkoivat ylittäen Tonavan 15. kesäkuuta 1711. Heinäkuun alussa saavutettiin Prut-joki, jonka itäisellä rannalla olivat Pietari Suuren joukot. Osmaneilla oli puolellaan suuri ylivoima. Taistelua käytiin aina rauhansopimukseen, joka allekirjoitettiin Venäjän antauduttua 23. heinäkuuta. Tuolla hetkellä Baltacı Mehmet paššalla oli kohtalon avaimet käsissään. Mikäli hän olisi kieltäytynyt vastaanottamasta antautumista ja sen sijaan mestannut tsaarin, tai tehnyt hänestä osmanien vasallin olisi maailmanhistoria muuttunut varsinkin Venäjän osalta.
Turkissa suositun tarinan mukaan Baltacı Mehmet pašša vietti voittonsa jälkeen yön Pietari Suuren vaimon, Venäjän tulevan keisarinnan Katariinan kanssa. Yö olisi ollut niin miellyttävä, että aamulla hän oli ollut tyytyväinen pelkkään voittoonsa ja määrännyt armeijansa marssimaan takaisin. Kohtalokkaasta lemmenyöstä on kirjoitettu Turkissa useita romanttisia romaaneja.
Prutin rauhansopimuksessa osmanit saavuttivat suurin piirtein ne tavoitteensa, joita he olivat kaavailleet saavansa. Lisäksi Baltacı Mehmet oli kuullut kenraali Carl Ewald von Rönnen johtamien venäläisten valmistautuvan piirittämään linnaketta Brăilassa. Linnaketta puolustivat janitsaarit, joiden taistelutahdosta ja -kunnosta Mehmet ei ollut ollenkaan varma. Sopimusta kuitenkin vastustettiin jo paikan päällä. Vastustajia olivat muun muassa tataareiden päällikkö sekä Kaarle XII. Voltairen mukaan paikalle kiiehtinyt Kaarle XII pilkkasi Mehmet paššaa siitä, että tämä oli päästänyt Venäjän keisarin lähtemään. Mehmet vastasi piikikkäästi Kaarlelle, joka oli ollut retkellään jo useita vuosia: "Kuka sitten hallitsisi hänen poissaolonsa aikana? Eihän käy laatuun, että kaikki kuninkaat ovat kaukana kotimaastaan."
Tieto voitosta otettiin vastaan Konstantinopolissa alkuun riemuiten, mutta pian tunne vaihtui nyrpeydeksi. Kampanjoinnissaan uuden sotaretken eteen Kaarle XII syytti Baltacı Mehmetiä jopa lahjuksien vastaanottamisesta. Joukot marssivat takaisin Edirneen, jonne ne saapuivat 6. marraskuuta 1711. Siellä Baltacı Mehmet pašša erotettiin ja Aga Yusuf pašša nimitettiin väliaikaisesti hänen tilalleen suurvisiiriksi 20. marraskuuta. Baltacı Mehmet vangittiin, jolloin Valide Sultan Emetullah Rabia Gülnûş todennäköisesti vetosi hänen henkensä säästämiseksi. Mehmetin sijasta kaksi hänen lähintä alaista mestattiin ja hänet itsensä määrättiin maanpakoon Lesvoksen saarelle. Sieltä hänet siirrettiin pian Limnoksen saarelle, jossa hän kuoli 1712 lyhyen sairastelun jälkeen.
Jälkimaine
A. N. Kuratin mukaan Mehmet pašša oli tyypillinen aikansa palatsijärjestelmän tuote: kynänkäyttäjä enemmän kuin valtiomies, osmaniylimys enemmän kuin turkkilainen sotapäällikkö. Kilpailijoiden juonittelun ja poliittisten vastustajien levittämien lahjussyytöksien, sekä arvostelua herättäneen rauhan solmimisen vuoksi Baltacı Mehmet paššaa ei ole juuri arvostettu vanhemmassa turkkilaisessa historiankirjoituksessa. Siinä hänet kuvataan usein tavoiltaan ja moraaliltaan arveluttavaksi. Myös kirjaviin lähteisiin nojannut Voltaire kirjoitti hänen olleen pätevä ainoastaan juonittelussa. Toisaalta häntä on myös ylistetty taitavana sotilasjohtajana. Keskustelu Mehmetin motiiveista rauhansopimuksen allekirjoittamisen aikana sekä pätevyydestä suurvisiirina on jäänyt elämään.
FC Augsburg
300px|thumb|Rosenaustadion
FC Augsburg on saksalainen jalkapalloseura, joka sijaitsee Augsburgissa. Kaudella 2021–2022 joukkue pelaa maan korkeimmalla sarjatasolla, Bundesliigassa.
Historia
Seura pääsi 1960-luvulla pariksi kaudeksi 2. Bundesliigaan mutta ei pysynyt siellä pitkiä aikoja. Vasta 1970- ja 1980-luvulla joukkue onnistui olemaan pidempiä aikoja liigassa.
Seura on kärsinyt talousvaikeuksista 2000-luvulla. Saksan jalkapalloliitto ei myöntänyt sille liigalisenssiä vuosina 2000 ja 2001, minkä takia se putosi Oberliga Bayerniin. Seura pääsi kaudeksi 2006–2007 2. Bundesliigaan yli 23 vuoden tauon jälkeen ja sijoittui ensimmäisenä kautenaan seitsemänneksi. Kaudella 2010–2011 se sijoittui Jos Luhukayn alaisuudessa 2. Bundesliigassa toiseksi ja nousi 1. Bundesliigaan.
Apple II
thumb|Skandinavisia merkkejä tukeva Apple II EuroPlus kahdella levyasemalla ja näytöllä, jonka katselukulma on säädettävä. Apple II on mikrotietokoneiden sarja, jonka Apple Computer julkisti vuonna 1977. Toisin kuin myöhemmät saman yhtiön Macintosh-sarjan koneet Applet perustuivat 8-bittiseen arkkitehtuuriin.
Apple II:n edeltäjää, vuonna 1976 julkistettua Apple I:tä, myytiin rakennussarjana harrastajille. Sitä ei tehty montakaan, mutta jo siinä esiteltiin monia tulevan Apple II:n piirteitä. Apple II oli myyntimenestys kotitietokonemarkkinoilla, mutta sitä ostettiin myös yrityskäyttöön, varsinkin ensimmäisen taulukkolaskentaohjelman VisiCalcin julkistamisen jälkeen.
Apple II on yksi ”vuoden 1977 kolmikosta”, jonka kaksi muuta ovat Commodore PET ja TRS-80.
Kehitys
Apple I:n jälkeen Steve Wozniak suunnitteli värigrafiikkaa ja piirien määrän vähentämistä. Wozniakin mukaan Apple I oli vain tietokone, jossa oli sisäänrakennettuna videopääte: näyttömuistia ei voinut käsitellä suoraan ja tietyt asiat olivat kiinteästi johdotettuja. Wozniak halusi yhdistää näyttömuistin ja siirtorekisterien käsittelyn ja suunnitteli asioita, joita hän halusi lisätä Apple I:een. Lopulta hän suunnitteli piirin ja keinon käyttää osa keskusmuistista näyttömuistiksi. Wozniak sai koneen suunniteltua ja se oli sekä nopeampi että käytti vähemmän piirejä kuin Apple I. Wozniak aloitti ohjelmiston kirjoittamisen tietokoneen ROM-muistia varten ja kirjoitti pääteohjelman merkkien näyttämiseen riveittäin sekä lisäsi toiminnot kasettiaseman käyttöä varten. Wozniak jatkoi ominaisuuksien lisäämistä ohjelmistoon kuten disassemblerin ja esitteli uusimpia rutiineja Homebrew Computer Clubissa kahden viikon välein. Apple II:n suunnittelun aikaan useimmilla ihmisillä ei ollut varaa värimonitoriin, joten koneen täytyi toimia myös kotitelevisioilla. Alan Baum auttoi IO-korttien suunnittelussa.
Apple II Plus (Apple II+, Apple ][+)
Vuonna 1979 julkistettu Apple II Plus paransi hieman alkuperäistä mallia, lisäten muistin määrää 16, 32, tai 48 kilotavuun. BASIC-tulkiksi vaihdettiin Microsoftilta lisensoitu liukulukuja tukeva Applesoft BASIC-tulkki.
Apple IIe
Apple IIe-malli (II enhanced) julkistettiin vuonna 1983 ja lisäsi useita ominaisuuksia, joita varten täytyi ennen lisätä koneeseen erilaisia laajennuksia. Tähän sisältyivät mm. täysi ASCII-merkistö, pienet kirjaimet, laajennettu näppäimistö, 64 kilotavua RAM-muistia, sekä DE-9-joystickportti.
Apple IIc
thumb|Apple IIc.
Vuotta Apple IIe:n jälkeen julkistettu Apple IIc (II compact) oli käytännössä pienempään koteloon sovitettu Apple IIe-tietokone pienin muutoksin. Koteloon sisältyi myös 5,25 tuuman levykeasema, mutta aiempien mallien tapaisia laajennusportteja laitteessa ei ollut. Tietokonetta markkinoitiin kannettavana, vaikka sen käyttö vaatikin erillisen näytön ja virtalähteen.
Apple IIc Plus
Apple IIc:n seuraajamalli vuodelta 1988 muistutti alkuperäistä IIc:tä, mutta suorittimen nopeus oli peräti 4 MHz, levykeasema oli vaihdettu 5,25 tuuman asemasta 3,5 tuuman asemaksi, sekä laitteessa oli nyt sisäinen virtalähde. Väriteema vaihdettiin myös IIc:n hieman lämpimästä harmaan sävystä kirkkaammaksi, lähes valkoiseksi, harmaaksi.
Apple IIgs
Apple IIGS vuodelta 1986 oli yhteensopiva vanhojen Apple II-ohjelmien kanssa, mutta tietokone oli nyt täysin 16-bittinen Amigan ja Atari ST:n tapaan. Tietokoneessa oli paljon Mac OS-käyttöjärjestelmää muistuttava värillinen GS/OS.
Pelit
Apple II oli yksi tietokonepelien pelaamiseen soveltuvasta "vuoden 1977 kolmikosta". Eräitä peliklassikoita on suunniteltu alun perin Apple II:lle, joihin kuuluvat esimerkiksi Ultima -pelisarjan osat I-V, Lode Runner, Castle Wolfenstein, Choplifter ja Prince of Persia.
Applen myöhemmät Macintosh-koneet eivät ole profiloituneet pelikoneina.
Robert Motherwell
Robert Motherwell (24. tammikuuta 1915 – 16. heinäkuuta 1991 ) oli yhdysvaltalainen taidemaalari. Hän sai vaikutteita abstraktista ekspressionismista ja liitti siihen kollaasitekniikkaa. Hänen vaimonsa oli taiteilija Helen Frankenthaler. Motherwell piti taiteen keskeisenä sisältönä eettisiä arvoja.
Apple II
Kloonit
Franklin Computer valmisti Franklin ACE -kloonikoneita, joka johti oikeuskiistaan ohjelmistojen tekijänoikeudesta.
Robert Motherwell
Motherwell opiskeli kuvataidetta, mutta 21-vuotiaana hän suuntautui Stanfordin yliopistossa filosofiaan. Varsin pian hän kuitenkin palasi taiteen pariin erityisesti Columbian yliopiston piirissä vuodesta 1937. Hän piti yhteyttä eurooppalaisiin surrealisteihin ja pyrki siirtämään omasta alitajunnastaan kumpuavat kuvat suoraan kankaalle. Vuoden 1940 matka Meksikoon muutti kuitenkin hänen suuntautumisensa ekspressionismiin. Hän sai vaikutteita Mark Rothkon ja Jackson Pollockin taiteesta. Kollaasin hän liitti ilmaisutapaansa vuonna 1943. Motherwellin päätyö on vuonna 1947 valmistunut Spanish Elegies.
Apple II
Kloonit
Apple II -tietokoneesta tehtiin myös kopio Agat, joka oli ensimmäinen Neuvostoliitossa valmistettu 8-bittinen henkilökohtainen tietokone.